b'\n_START_ARTICLE_\nOnni W. Arima\n_START_PARAGRAPH_\nOnni Wilhelm Arima (sukunimi aik. Brummer; 8. syyskuuta 1865 Joutsa \xe2\x80\x93 28. lokakuuta 1910 Helsinki) oli suomalainen toimittaja ja kirjailija._NEWLINE_Ariman vanhemmat olivat Joutsan kirkkoherra Robert Wilhelm Brummer (1817\xe2\x80\x931880) ja Katarina Sofia Rajalin. H\xc3\xa4n p\xc3\xa4\xc3\xa4si ylioppilaaksi Helsingin alkeisopistosta 1884 ja opiskeli sitten Helsingin yliopistossa._NEWLINE_Arima oli ylioppilaskirjastossa amanuenssina ja sitten vuodesta 1889 l\xc3\xa4htien viitisen vuotta apulaisena Uusi Suometar-lehden toimituksessa. Sen j\xc3\xa4lkeen Arima oli Suomen s\xc3\xa4hk\xc3\xb6sanomatoimiston palveluksessa ja sitten 1898\xe2\x80\x931901 Wiipuri-lehden aputoimittajana. Arima toimitti Wiborgs Nyheter-lehte\xc3\xa4 1901, oli H\xc3\xa4meen Sanomat-lehden p\xc3\xa4\xc3\xa4toimittajana 1904\xe2\x80\x931906, Talonpojan Lehden toimitussihteerin\xc3\xa4 1907 sek\xc3\xa4 Kaiku-lehden toimittajana 1908. Viimeksi Arima oli lyhyen aikaa Suomalainen Ty\xc3\xb6v\xc3\xa4enliitto-lehden toimittajana vuoden 1910 alusta l\xc3\xa4htien kunnes joutui sairaalaan. _NEWLINE_Onni W. Ariman nuorempi veli oli toimittaja ja kirjailija Uno Wilhelm Brummer.'